ai4bharat/Pralekha huggingface dataset:
উপ-রাষ্ট্রপতিরসচিবালয়
উপরাষ্ট্রপতি নাগরিক পরিষেবা গুলির সঠিক পরিবর্তনের জন্য সিভিল সার্ভিসের নৈতিক পুনরুত্থানের আহ্বান জানিয়েছেন
দুর্নীতি প্রতিহত করতে কখনোই কার্পণ্য করবেন না, দুর্নীতি প্রতিরোধ আইনের কঠোর প্রয়োগের জন্য এগিয়ে যান : উপরাষ্ট্রপতি
উপরাষ্ট্রপতি শ্রী প্রভাত কুমারের লেখা 'পাবলিক সার্ভিস এথিক্স' বইটি প্রকাশ করেছেন
নতুন দিল্লি, ০৫ ডিসেম্বর, ২০২১
উপরাষ্ট্রপতি শ্রী এম ভেঙ্কাইয়া নাইডু নাগরিক পরিষেবা গুলির সঠিক পরিবর্তনের জন্য সিভিল সার্ভিসের নৈতিক বিকাশের আহ্বান জানিয়েছেন। এ বিষয়ে তিনি দুর্নীতির বিরুদ্ধে জিরো টলারেন্স এবং প্রশাসনের সকল স্তরে সম্পূর্ণ স্বচ্ছতা নিশ্চিত করার আহ্বান জানিয়েছেন। উপরাষ্ট্রপতি বলেছেন দুর্নীতি প্রতিরোধ আইন কঠোরভাবে প্রয়োগ করতে হবে। সে সরকারি কর্মচারী হোক বা জনপ্রতিনিধি হোক।
একইসঙ্গে তিনি সতর্ক করে দেন যে, যেসব সরকারি কর্মচারী আন্তরিকভাবে সক্রিয় হয়ে দুর্নীতির বিরুদ্ধে পদক্ষেপ নিচ্ছেন তাঁদের হয়রানি করা যাবে না। দুর্নীতি পরায়ন সরকারি কর্মচারীদের বিরুদ্ধে কঠোরভাবে মোকাবিলা করতে গেলে কর্মকর্তাদের নিরুৎসাহিত করা উচিত নয়।
শ্রী ভেঙ্কাইয়া নাইডু আজ উপরাষ্ট্রপতি নিবাসে ঝাড়খণ্ডের প্রাক্তন রাজ্যপাল এবং ভারত সরকারের প্রাক্তন ক্যাবিনেট সচিব শ্রী প্রভাত কুমারের লেখা 'পাবলিক সার্ভিস এথিক্স' বইটি প্রকাশ করে এই বক্তব্য রাখেন।
তিনি বলেন যে, এটা লক্ষ্য করা হয়েছে যে সমাজের নৈতিক মূল্যবোধের একটা সাধারন পতন ঘটেছে। সেজন্য নৈতিক ভারত এথিক্যাল ইন্ডিয়া'র জন্য সামাজিক আন্দোলনের প্রয়োজন।
এ প্রসঙ্গে শ্রী নাইডু সরকারি কর্মচারীদের কৃতিত্বের স্বীকৃতি দেওয়ার আহ্বান জানিয়েছেন। তিনি পরামর্শ দিয়েছেন যে, এর ফলে কেবলমাত্র তরুণ কর্মকর্তাদের অনুপ্রেরণা দেবে তা নয়, অন্যান্যদেরও উৎসাহিত করবে। সাধারণ স্থানীয় সরকারি কর্মচারীদের সাফল্যের খবর প্রচারের জন্য গণমাধ্যমের কাছে তিনি আহ্বান জানান।
উদ্যোগী এবং কর্মঠ সরকারি কর্মচারীদের সাথে কাজ করার অভিজ্ঞতার কথা স্মরণ করে সেই নাইডু উল্লেখ করেন যে, অনেক তরুণ আধিকারিক স্বচ্ছ ভারতের মতো কর্মসূচিতে অনুপ্রাণিত হয়েছেন।
একজন নৈতিক ও অনুপ্রাণিত সরকারি কর্মচারীর গুণাবলীর কথা উল্লেখ করে উপরাষ্ট্রপতি বলেন, একজন আদর্শ কর্মকর্তার উচিত তার পরিধিতে শূন্যতার অমীমাংসিততা নিশ্চিত করা। কর্মস্থলে সর্বোত্তম দক্ষতা ও সততার গুণাবলী প্রদর্শন করতে হবে। জনগণের প্রতি এবং সর্বোপরি প্রান্তিক জনগোষ্ঠীর প্রতি সহানুভূতিশীল হতে হবে।
সুশাসনের জন্য ভাল প্রতিষ্ঠান গুরুত্বের প্রতি বিশেষ জোর দিয়ে শ্রী নাইডু বলেন, অহেতুক দেরি না করে সময়মতো পরিষেবা দেওয়া প্রয়োজন।
বইটির লেখক শ্রী প্রভাত কুমার ছাড়াও এই বই প্রকাশ অনুষ্ঠানে আইসি সেন্টার অফ গভর্নেন্স-এর ভাইস প্রেসিডেন্ট শ্রী মহেশ কাপুর, আইসি সেন্টার অফ গভর্নেন্সের সেক্রেটারি জেনারেল শ্রী শান্তি নারায়ন সহ অন্যান্য অবসরপ্রাপ্ত সিভিল সার্ভেন্টস উপস্থিত ছিলেন।
CG/ SB
(Visitor Counter : 113
পেট্রোলিয়ামওপ্রাকৃতিকগ্যাসমন্ত্রক
শ্রী ধর্মেন্দ্র প্রধান এলপিজি গ্রাহকদের সুবিধার্থে মিসড কল ব্যবস্থার সূচনা করেছেন – সহজে জীবনযাপনের মানোন্নয়নে সরকারের আরও একটি বড় পদক্ষেপ
নতুন দিল্লি, ১ জানুয়ারী, ২০২১
কেন্দ্রীয় পেট্রোলিয়াম ও প্রাকৃতিক গ্যাস মন্ত্রী শ্রী ধর্মেন্দ্র প্রধান আজ ভূবনেশ্বরে এলপিজি বা রান্নার গ্যাসের গ্রাহকদের জন্য মিসড কল ব্যবস্থার সূচনা করেছেন। জীবনযাপনের মানোন্নয়নে সরকারের এটি একটি বড় পদক্ষেপ। রাষ্ট্রায়ত্ব ইন্ডিয়ান অয়েলের রান্নার গ্যাসের গ্রাহকরা ৮৪৫৪৯৫৫৫৫৫ নম্বরে মিসড কল দিয়ে রিসেন্ট সিলিন্ডার বুক করতে পারবেন। সর্বভারতীয় গ্রাহকরা এখন থেকে গ্যাস সিলিন্ডার বুকিং-এর ক্ষেত্রে এই সুবিধা পাবেন।
শ্রী প্রধান আজ ইন্ডিয়ান অয়েলের বিশ্বমানের প্রিমিয়াম গ্রেড পেট্রোল , যার ব্র্যান্ড এক্সপি-১০০-এর দ্বিতীয় পর্বের সূচনা করেন। ইন্ডিয়ান অয়েলের প্রিমিয়াম গ্রেড পেট্রোল এক্সপি-১০০ ব্র্যান্ডের জ্বালানী তেল কলকাতা সহ দেশের সাতটি শহরে পাওয়া যাবে। উল্লেখ করা যেতে পারে, শ্রী প্রধান গত ১লা ডিসেম্বর দেশের ১০টি শহরে নির্দিষ্ট কয়েকটি বিক্রয় কেন্দ্রে এক্সপি-১০০ ব্র্যান্ডের তেল বিপননের প্রথম পর্বের সূচনা করেছিলেন।
এই উপলক্ষে শ্রী প্রধান বলেন, রান্নার গ্যাসের গ্রাহকদের জন্য রিফিল সিলিন্ডার বুকিং-এর জন্য চালু হওয়া মিসড কলের সুবিধা ডিজিটাল ইন্ডিয়া অভিযানের সাফল্যের আরও একটি নজির। তিনি বলেন, সরকার দেশের প্রতিটি নাগরিকের সমান সুযোগ-সুবিধার স্বার্থে প্রযুক্তির প্রযোগ করছে। এর উদ্দেশ্যই হল, সাধারণ মানুষের জীবনযাপনের মানোন্নয়ন। রান্নার গ্যাস সিলিন্ডার সরবরাহের সময় একদিন থেকে কয়েক ঘন্টা কম হওয়ার প্রচেষ্টার জন্য গ্যাস এজেন্সি ও ডিস্ট্রিবিউটরদের প্রশংসা করেন। তিনি আরও বলেন, রান্নার গ্যাসের ক্ষেত্রে দেশ বহু পথ অতিক্রম করেছে। পরিসংখ্যান দিয়ে তিনি জানান, ১৯৫৫ থেকে ২০১৪ পর্যন্ত প্রায় ১৩ কোটি মানুষের কাছে রান্নার গ্যাসের সংযোগ ছিল। কিন্তু এই সংখ্যা এখন বেড়ে ৩০ কোটি হয়েছে। প্রকৃতপক্ষে রান্নার গ্যাসের সংযোগ ভারতীয় মহিলাদের ক্ষমতায়ণ করেছে। সাধারণ মানুষের জীবনযাপনের মানোন্নয়নে শ্রী প্রধান প্রযুক্তির ক্ষমতার কথা উল্লেখ করে করোনা মহামারীর সময় গ্যাস সিলিন্ডার সরবরাহকারী ডেলিভারিবয়দের প্রচেষ্টার প্রশংসা করেন।
দেশের সব থেকে পুরানো ডিগবয় তৈল শোধনাগার থেকে এক্সপি-১০০ ব্র্যান্ডের তেলের প্রথম সরবরাহ প্রক্রিয়ার সূচনা করে শ্রী প্রধান বলেন, দেশের উত্তর-পূর্বাঞ্চলের সার্বিক উন্নয়নে যে প্রয়াস গ্রহণ করা হয়েছে, এটি তার একটি উজ্জ্বল দৃষ্টান্ত। এক্সপি-১০০ ব্র্যান্ডের তেল বিশ্বমানের, যা হাইস্পিড গাড়িগুলির কার্যক্ষমতা আরও বাড়াবে। এধরনের বিশ্বমানের তেল উৎপাদনের ফলে ডিগবয় তৈল শোধনাগারটি মথুরা ও বারাউনির মত অগ্রণী ও আধুনিক তৈল শোধনাগারগুলির সঙ্গে যুক্ত হল। দেশের সব থেকে পুরানো তৈল শোধনাগারের সাফল্যে এটি আরও একটি উল্লেখযোগ্য মাইলফলক বলেও শ্রী প্রধান অভিমত প্রকাশ করেন।
স্বাস্থ্যওপরিবারকল্যাণমন্ত্রক
প্রধানমন্ত্রী গরীব কল্যাণ প্য়াকেজ  –এর আওতায় কোভিড – ১৯ এর বিরুদ্ধে যে সব স্বাস্থ্যকর্মী লড়াই করছেন, তাঁদের বীমা প্রকল্পে ক্লেমের গতি আনতে নতুন ব্যবস্থা চালু
জেলাশাসক ক্লেমগুলিকে শংসায়িত করবেন; বীমা সংস্থা ৪৮ ঘন্টার মধ্যে সেটি অনুমোদন করে মীমাংসা করবে
সামনের সারিতে থাকা স্বাস্থ্য কর্মীদের সুরক্ষাকে কেন্দ্র সব সময় অগ্রাধিকার দেয়
নতুন দিল্লি, ১ জুন, ২০২১
কেন্দ্র, কোভিড – ১৯ এর বিরুদ্ধে লড়াইয়ে যাঁরা সামনের সারিতে রয়েছেন, তাঁদের সাহায্য করার জন্য রাজ্য ও কেন্দ্রশাসিত অঞ্চলগুলির সঙ্গে একযোগে কাজ করছে। কেন্দ্রীয় সরকার ইতিমধ্যেই কোভিড – ১৯ এর বিরুদ্ধে যে সব স্বাস্থ্যকর্মীরা কাজ করছেন, তাঁদের জন্য “প্রধানমন্ত্রী গরীব কল্যাণ প্যাকেজ ” বীমা প্রকল্পটি আরো এক বছর বাড়িয়েছে। এই সিদ্ধান্ত ২৪শে এপ্রিল থেকে কার্যকর হয়েছে।
সামনের সারিতে থাকা স্বাস্থ্যকর্মীদের সুরক্ষাকে কেন্দ্র, অগ্রাধিকার দিচ্ছে। আর তাই এই বীমা প্রকল্পটির সময়সীমা আরো এক বছর বাড়ানো হয়েছে। এর ফলে কোভিড – ১৯ এ সংক্রমিতদের চিকিৎসায় যাঁরা সাহায্য করছেন, তাঁদের উপর নির্ভরশীল ব্যক্তিরা সুরক্ষিত হবেন।
কমিউনিটি স্তরে স্বাস্থ্যকর্মী, বেসরকারী ক্ষেত্রে কর্মরত স্বাস্থ্যকর্মী সহ সরকার নির্ধারিত সব স্বাস্থ্যকর্মীরা এবং যারা কোভিড – ১৯ এ সংক্রমিতদের সরাসরি সংস্পর্শে আসবেন, তাঁদের সকলের জন্য ২০২০র ৩০শে মার্চ প্রধানমন্ত্রী গরীব কল্যাণ প্যাকেজে কোভিড – ১৯ এর বিরুদ্ধে যে সব স্বাস্থ্যকর্মীরা লড়াই করছেন, তাঁদের জন্য স্বাস্থ্য বীমা শুরু করা হয়। ৫০ লক্ষ টাকার এই বীমা প্রকল্পটি প্রথমে ৯০ দিনের জন্য চালু হলেও পরে তার সময়সীমা বাড়ানো হয়েছে। নিউ ইন্ডিয়া অ্যাসুরেন্স কোম্পানি লিমিটেড প্রকল্পটিকে বাস্তবায়িত করছে। এ পর্যন্ত এই বীমার পলিসিটি দুবার বাড়ানো হল ।
পুরো প্রক্রিয়াটি সময় সাপেক্ষ বলে রাজ্য ও সংশ্লিষ্ট মহলগুলি অভিযোগ করেছে। তাই বীমা সংক্রান্ত দাবী পূরণের সময় কমানোর জন্য দাবীগুলি যাতে দ্রুত অনুমোদন পায়, তার জন্য নতুন ব্যবস্থা কার্যকর হয়েছে। এই ব্যবস্থায় জেলা শাসকের পর্যায়ে রাজ্য সরকারগুলি প্রয়োজনীয় উদ্যোগ নেবে। সাধারণ পরিচালন বিধি মেনে জেলাশাসকের দপ্তর থেকে বিমার দাবীগুলি শংসায়িত করা হবে। এর উপর ভিত্তি করে বীমা সংস্থাগুলি ৪৮ ঘন্টার মধ্যে দাবী বা ক্লেমগুলির মীমাংসা করবে। দ্রুত নিষ্পত্তির জন্য জেলা শাসক কেন্দ্রীয় সরকারী / রেলের হাসপাতাল বা এইমসগুলির সঙ্গে যুক্ত বীমার ক্লেমেরও শংসায়িত করবে।
স্বাস্থ্য ও পরিবার কল্যাণ মন্ত্রক সব রাজ্য ও কেন্দ্র শাসিত অঞ্চলগুলিকে এই নতুন ব্যবস্থা সম্পর্কে জানিয়েছে, যেটি বিজ্ঞপ্তি জারির সঙ্গে সঙ্গে কার্যকর হয়েছে।
(CG/CB/SFS
প্রধানমন্ত্রীরদপ্তর
বেসরকারি স্টার্ট-আপ সংস্থাগুলিও এখন দেশের উন্নয়ন ও অগ্রগতির কাজে সামিল হয়েছে : প্রধানমন্ত্রী
নয়াদিল্লি, ৭ অক্টোবর, ২০২৩
ভারতের রূপান্তর প্রচেষ্টার দিকটি আজ তাঁর এক বক্তব্যে তুলে ধরেছেন প্রধানমন্ত্রী শ্রী নরেন্দ্র মোদী। তিনি বলেছেন যে ভারত এক সময় অন্যের কাছ থেকে অনুমতি এবং সুযোগ-সুবিধা গ্রহণ করে কর্মপ্রচেষ্টায় সামিল হত। কিন্তু বর্তমানে বিশ্বের প্রযুক্তি ক্ষেত্রে দেশ এখন বহুলাংশে স্বাবলম্বী হয়ে উঠেছে।
এ সম্পর্কে সমাজমাধ্যমে দেওয়া এক বার্তায় শ্রী মোদী বলেছেন :
“প্রযুক্তি শিল্পবিদ বৃন্দা কাপুর তাঁর লেখনীর মাধ্যমে ব্যক্ত করেছেন যে ভারত সরকার কিভাবে স্টার্ট-আপ সংস্থা পর্যায়ক্রমে গড়ে তোলার কাজে সচেষ্ট হয়েছে। শুধু তাই নয়, বেসরকারি উদ্যোগগুলিও এখন দেশের উন্নয়ন ও অগ্রগতিতে অংশীদারিত্বের ভূমিকা পালন করছে। তাঁর এই লেখাটি আপনারা পড়ে দেখুন!”
PG/SKD/DM
(
অর্থমন্ত্রক
কলকাতায় আয়কর বিভাগের অভিযান
নয়াদিল্লি, ৩১ ডিসেম্বর, ২০২০
আয়কর বিভাগ কলকাতা-ভিত্তিক দুটি সংস্থার বিরুদ্ধে অভিযান চালিয়েছে। এই অভিযানে অর্থ সহ বিপুল পরিমাণ রত্নালঙ্কার বাজেয়াপ্ত হয়েছে। যে দুটি সংস্থার বিরুদ্ধে অভিযান পরিচালিত হয় তারা ইস্পাত উৎপাদন ও বিপণন সহ মার্বেল, পাথর ও খাদ্যশস্যের ব্যবসার সঙ্গে যুক্ত।
আয়কর বিভাগের এই অভিযানে আরও কয়েকটি ভুয়ো কোম্পানির অস্তিত্বের প্রমাণ মিলেছে যে সংস্থাগুলি অস্তিত্বহীন শেয়ার মূলধন সংগ্রহ করত এবং অসুরক্ষিত ঋণ সহ স্টক মার্কেটে অসামঞ্জস্যপূর্ণ লেনদেনের সঙ্গে যুক্ত ছিল। এই সংস্থাগুলি ভুয়ো কাগজ ও কোম্পানির নাম করে বিপুল পরিমাণ অর্থ নিজেদের কুক্ষিগত করত। এই অভিযানে আয়কর বিভাগ ১৭৮ কোটি টাকার বেনামি সম্পত্তি চিহ্নিত করেছে। সেইসঙ্গে, ৩৮ কোটি টাকার অতিরিক্ত এক্সেস স্টক হিসেবে বাজেয়াপ্ত হয়েছে।
এই অভিযানে নগদ ১ লক্ষ টাকা এবং ১ কোটি ৪২ লক্ষ টাকার রত্নালঙ্কারও আয়কর বিভাগ বাজেয়াপ্ত করেছে। ঘটনার তদন্ত চলছে।
বিজ্ঞানওপ্রযুক্তিমন্ত্রক
স্বচ্ছ কন্ডাক্টিং কাঁচের নতুন উদ্ভাবন প্রণালী স্মার্ট জানালা, টাচ স্ক্রিন ও সোলার সেল উৎপাদনের খরচ কমাতে পারে
নয়াদিল্লি, ৬ জুন, ২০২০
বিগত কয়েক বছর ধরে স্বচ্ছ কন্ডাক্টিং কাঁচের নতুন উদ্ভাবন প্রণালীর চাহিদা ক্রমশই বেড়ে চলেছে। এমনকি, অপ্টো-ইলেক্ট্রনিক ডিভাইসের ক্ষেত্রে এর ব্যবহারও বাড়ছে। স্মার্ট জানালা, সোলার সেল, টাচ স্ক্রিন বা টাচ সেন্সরের ক্ষেত্রে এর গুরুত্ব বেড়েছে।
সম্প্রতি ভারতের বিজ্ঞান ও প্রযুক্তি দপ্তরের অন্তর্গত বেঙ্গালুরুর স্বশাসিত সংস্থা সেন্টার ফর ন্যানো অ্যান্ড সফট ম্যাটার সায়েন্সেস এই নতুন ধরনের স্বচ্ছ কন্ডাক্টিং কাঁচের প্রণালীর উন্নতিসাধন করেছে। এতে উৎপাদন খরচ প্রায় ৮০ শতাংশ কমেছে। সংস্থার এই কর্মকাণ্ডটি ম্যাটেরিয়ালস কেমিস্ট্রি অ্যান্ড ফিজিক্স জার্নালে প্রকাশিত হয়েছে।
স্বচ্ছ কন্ডাক্টিং কাঁচের উদ্ভাবন প্রণালী তৈরির কাজের সঙ্গে যুক্ত থাকার দলের প্রধান অধ্যাপক জি ইউ কুলকার্নি এবং হিন্দ হাই ভ্যাকাম প্রাইভেট লিমিটেড যৌথভাবে স্বল্প মূল্যের স্বচ্ছ কন্ডাক্টিং কাঁচ উৎপাদনের জন্য একটি উৎপাদন কারখানা গড়ে তুলেছে। বেঙ্গালুরুর সংস্থা - আরকাবতীর ক্যাম্পাসে এই কারখানাটি গড়ে তোলা হয়েছে। এতে বিজ্ঞান ও প্রযুক্তি দপ্তর আর্থিক সহায়তা করেছে। বেঙ্গালুরুর সেন্টার ফর ন্যানো অ্যান্ড সফট ম্যাটার সায়েন্সেস-এর বিজ্ঞানী ডঃ আশুতোষ কুমার সিং বলেছেন, এই সম্ভাবনাময় প্রযুক্তিটি প্রদর্শনের ব্যবস্থা করা হচ্ছে। স্বচ্ছ হিটার ও স্মার্ট জানালা বানানোর ক্ষেত্রে এই প্রযুক্তিটি ব্যবহার করা হবে। বিভিন্ন শিল্প ও গবেষণা ক্ষেত্রেও এই প্রযুক্তি কিভাবে কাজে লাগানো যায় তা পরীক্ষা করে দেখা হবে।
স্বচ্ছ কন্ডাক্টিং কাঁচের প্রচার ও বিপণনের জন্য বেঙ্গালুরুর সেন্টার ফর ন্যানো অ্যান্ড সফট ম্যাটার সায়েন্সেস সংস্থাটি ২০১৮ থেকে ২০২০ সালে পর্যন্ত একাধিক সম্মেলনের আয়োজন করেছিল। স্বচ্ছ কন্ডাক্টিং কাঁচের অভিনব প্রণালী আগামীদিনে স্মার্ট জানালা, টাচ স্ক্রিন এবং সোলার সেলের দাম কমাবে বলে মনে করা হচ্ছে।
(CG/SS/DM
নির্বাচনকমিশন
ইন্টারন্যাশনাল ইন্সটিটিউট ফর ডেমোক্র্যাসি অ্যান্ড ইলেকটোরাল অ্যাসিসট্যান্সে  প্রাক্তন মুখ্য নির্বাচন কমিশনার শ্রী সুনীল অরোরার যোগদান
নয়াদিল্লি, ০৭ ডিসেম্বর, ২০২১
ইন্টারন্যাশনাল ইন্সটিটিউট ফর ডেমোক্র্যাসি অ্যান্ড ইলেকটরাল অ্যাসিসট্যান্স -এর উপদেষ্টা পর্ষদে ভারতের প্রাক্তন মুখ্য নির্বাচন কমিশনার শ্রী সুনীল অরোরা’কে যোগদানের জন্য আমন্ত্রণ জানানো হয়েছে। ১৫ সদস্যের উপদেষ্টা পর্ষদ আইডিইএ-এর পরিচালনার দায়িত্বে রয়েছে। বিভিন্ন ক্ষেত্রের বিশেষজ্ঞরা পর্ষদের সদস্য হিসেবে যোগদান করেন।
সুইডেনের স্টকহোম-ভিত্তিক আইডিইএ ১৯৯৫ সালে গঠিত হয়। বিশ্ব জুড়ে স্থিতিশীল গণতন্ত্রকে এগিয়ে যাওয়ার জন্য এই সংস্থা কাজ করে। এখানে বড় ও ছোট, প্রাচীণ ও নবীন ৩৪টি গণতান্ত্রিক রাষ্ট্র রয়েছে। ভারত আইডিইএ – এর প্রতিষ্ঠাতা রাষ্ট্রগুলির মধ্যে অন্যতম।
ভারতের ২৩তম মুখ্য নির্বাচন কমিশনার শ্রী সুনীল অরোরা ২০১৮’র দোসরা ডিসেম্বর থেকে ২০২১-এর ১২ই এপ্রিল পর্যন্ত দায়িত্ব পালন করেছেন। তাঁর ৪২ মাসের কার্যকালে শ্রী অরোরা ২০১৯ সালে সপ্তদশ লোকসভা এবং বিভিন্ন সময়ে ২৪টি বিধানসভা নির্বাচন পরিচালনা করেছেন। ১৯৮০ ব্যাচের আইএএস আধিকারিক শ্রী অরোরা কেন্দ্র ও রাজস্থান সরকারের বিভিন্ন গুরুত্বপূর্ণ পদে আসীন ছিলেন।
শ্রী অরোরার নেতৃত্বে মুখ্য নির্বাচন কমিশন ডিজিটাল পদ্ধতি প্রয়োগ করে নির্বাচন পরিচালনার ক্ষেত্রে বেশ কিছু গুরুত্বপূর্ণ পরিবর্তন এনেছেন। তিনি ৯৩ কোটি ভোটদাতার জন্য একটি অভিন্ন তথ্য ভান্ডার গড়ে তুলেছেন। দেশ জুড়ে হেল্পলাইন নম্বর 1950 তাঁর সময়েই চালু হয়েছে। এছাড়াও, আদর্শ আচরণবিধি লঙ্ঘণ করলে নাগরিকরা যাতে দ্রুত অভিযোগ জানাতে পারেন, তার জন্য সিভিজিল অ্যাপের সূচনা হয়েছে। তাঁর ব্যক্তিগত উদ্যোগে নাগরিক ও ভিন্নভাবে সক্ষম ভোটদাতাদের জন্য পোস্টাল ব্যালটের মাধ্যমে ভোটদান, ভোট গ্রহণ কেন্দ্রের এক তলায় বুথের ব্যবস্থা করা এবং সার্ভিস ভোটারদের জন্য বৈদ্যুতিন পদ্ধতিতে ভোটদান শুরু হয়।
ভারতের নির্বাচন কমিশন বিশ্বাস করে, বিশ্ব জুড়ে গণতান্ত্রিক ব্যবস্থাপনাকে শক্তিশালী করতে বিভিন্ন দেশের নির্বাচন আয়োজক সংস্থাগুলির মধ্যে তথ্যের আদান-প্রদান জরুরি। নতুন দিল্লিতে ইন্ডিয়া ইন্টারন্যাশনাল ইন্সটিটিউট অফ ডেমোক্র্যাসি অ্যান্ড ইলেকশন ম্যানেজমেন্টে নির্বাচন সংক্রান্ত গবেষণা, প্রশিক্ষণ, দক্ষতা বৃদ্ধির মতো নানা বিষয় নিয়ে কাজ করার জন্য অ্যাসোসিয়েশন অফ ওয়ার্ল্ড ইলেকশন বডিজের একটি কেন্দ্র গড়ে তোলা হয়েছে।
CG/CB/SB
(Visitor Counter : 101
প্রধানমন্ত্রীরদপ্তর
তীরন্দাজি প্রতিযোগিতায় স্বর্ণ পদক জয়ের জন্য ওজাস প্রবীণ দেওতালেকে অভিনন্দন প্রধানমন্ত্রীর
নয়াদিল্লি, ৭ অক্টোবর, ২০২৩
এশিয়ান গেমস-এ পুরুষদের তীরন্দাজি প্রতিযোগিতার ব্যক্তিগত পর্যায়ে স্বর্ণ পদক লাভের জন্য ওজাস প্রবীণ দেওতালেকে অভিনন্দিত করেছেন প্রধানমন্ত্রী শ্রী নরেন্দ্র মোদী।
সমাজমাধ্যমে পোস্ট করা এক বার্তায় শ্রী মোদী বলেছেন :
“এশিয়ান গেমস-এ পুরুষদের ব্যক্তিগত পর্যায়ে ভারতীয় তীরন্দাজ ওজাস প্রবীণ দেওতালের স্বর্ণ পদক জয়ের ঘটনায় তাঁকে অভিনন্দন জানাই। তাঁর সঠিক নিশানা, সঙ্কল্প এবং অবিচলিত মানসিকতার মাধ্যমে তিনি আবার এক্ষেত্রে সাফল্য দেখিয়েছেন। সমগ্র জাতি তাঁর এই সাফল্যে গর্বিত।”
PG/SKD/DM
(
কর্মী, জন-অভিযোগএবংপেনশনমন্ত্রক
তপশিলি জাতি ও উপজাতিভুক্ত প্রার্থীদের পদোন্নতি সম্পর্কে তথ্য রাজ্যসভায়
নয়াদিল্লি, ২ আগস্ট, ২০১৮
শীর্ষ আদালতের এ বছরের ১৭ই মে ও ৫ই জুনের দুটি আদেশের পরিপ্রেক্ষিতে কেন্দ্রীয় কর্মী ও প্রশিক্ষণ দপ্তর ১৫ই জুন, ২০১৮-তে ইস্যু করা এক স্মারকলিপিতে কেন্দ্রীয় সরকারি সমস্ত দপ্তর ও মন্ত্রককে শীর্ষ আদালতের ঐ নির্দেশ অনুসরণ করে সিনিয়রিটির ভিত্তিতে পদোন্নতির প্রক্রিয়াকে চালু রাখার জন্য অনুরোধ জানানো হয়েছে। শীর্ষ আদালতের নির্দেশ অনুসারে প্রয়োজনীয় পদক্ষেপ গ্রহণের জন্য পরামর্শ দেওয়া হয়েছে রাজ্য সরকারগুলিকেও।
রাজ্যসভায় আজ এক প্রশ্নের লিখিত জবাবে এই তথ্য পেশ করেন উত্তর-পূর্বাঞ্চলীয় বিকাশ দপ্তর , প্রধানমন্ত্রীর কার্যালয়, কর্মী, জন-অভিযোগ ও পেনশন এবং পরমাণু শক্তি ও মহাকাশ দপ্তরের প্রতিমন্ত্রী ডঃ জিতেন্দ্র সিং।
প্রসঙ্গত উল্লেখ্য, ১৭ই মে শীর্ষ আদালত সুস্পষ্টভাবে ঘোষণা করেছিল যে সংশ্লিষ্ট একটি স্পেশাল লিভ পিটিশনের নিষ্পত্তি না হওয়া পর্যন্ত কেন্দ্রীয় সরকার সংরক্ষিত থেকে সংরক্ষিত এবং অসংরক্ষিত থেকে অসংরক্ষিত পদে পদোন্নতির প্রক্রিয়া সুনির্দিষ্ট নিয়মনীতি মেনে অনুসরণ করে যেতে পারবে। পরে, ৫ই জুনের এক আদেশে শীর্ষ আদালত ঘোষণা করে যে পদোন্নতির প্রক্রিয়া থেকে বিরত থাকার জন্য কেন্দ্রীয় সরকারকে কোনরকম নির্দেশ দেওয়া হয়নি।
CG/SKD/DM/…
(Visitor Counter : 50
স্বাস্থ্যওপরিবারকল্যাণমন্ত্রক
কোভিড-১৯ সংক্রান্ত সর্বশেষ তথ্য
নয়াদিল্লি, ১৭ ফেব্রুয়ারি, ২০২২
দেশ জুড়ে টিকাকরণ অভিযানে এ পর্যন্ত ১৭৪ কোটি ২৪ লক্ষ টিকা দেওয়া হয়েছে।
দেশে সুস্পষ্টভাবে কোভিড আক্রান্তের সংখ্যা বর্তমানে ৩ লক্ষ ৩২ হাজার ৯১৮।
দেশে সুস্পষ্টভাবে করোনায় আক্রান্তের হার বর্তমানে ০.৭৮ শতাংশ।
সুস্থতার হার বর্তমানে ৯৮.০৩ শতাংশ।
দেশে গত ২৪ ঘণ্টায় সুস্থ হয়েছেন ৬৭ হাজার ৫৩৮ জন। এর ফলে, মোট সুস্থতার সংখ্যা ৪ কোটি ১৯ লক্ষ ১০ হাজার ৯৮৪।
দেশে গত ২৪ ঘণ্টায় নতুন করে আক্রান্ত ৩০ হাজার ৭৫৭ জন।
দৈনিক-ভিত্তিতে আক্রান্তের হার ২.৬১ শতাংশ।
সাপ্তাহিক-ভিত্তিতে আক্রান্তের হার ৩.০৪ শতাংশ।
এ পর্যন্ত নমুনা পরীক্ষা করা হয়েছে ৭৫ কোটি ৫৫ লক্ষ; গত ২৪ ঘণ্টায় নমুনা পরীক্ষা হয়েছে ১১ লক্ষ ৭৯ হাজার ৭০৫টি।
CG/SS/SB
(
প্রধানমন্ত্রীরদপ্তর
‘মেরি মাটি মেরা দেশ’ –এর সাঙ্গীতিক মন্ত্রোচ্চারণ অনুরণিত হচ্ছে প্রত্যেক ভারতীবাসীর হৃদয়ে : প্রধানমন্ত্রী
নয়াদিল্লি, ১ সেপ্টেম্বর, ২০২৩
‘মেরি মাটি মেরা দেশ’ অভিযানের সাঙ্গীতিক মন্ত্রোচ্চারণের বিশেষ প্রশংসা করেছেন প্রধানমন্ত্রী শ্রী নরেন্দ্র মোদী।
তিনি এক ট্যুইট বার্তায় বলেছেন :
“‘মেরি মাটি মেরা দেশ’-এর মন্ত্রোচ্চারণ প্রত্যেক ভারতবাসীর হৃদয়েই গভীরভাবে অনুরণিত হচ্ছে যা আমাদের সকলের প্রিয় দেশের জন্য দেশবাসীর ত্যাগ স্বীকারের কথাই স্মরণ করিয়ে দেয়। আসুন, আমরা সকলে মিলিতভাবে এই আন্দোলনকে সফল করে তুলি কারণ তার মাধ্যমে আগামীদিনে বিশেষ উৎসাহ সঞ্চারিত হবে ভবিষ্যৎ প্রজন্মের মধ্যে।”
AC/SKD/DM
(
কর্মী, জন-অভিযোগএবংপেনশনমন্ত্রক
আজ নতুন দিল্লীতে ২০১৯এর সিভিল সার্ভিস পরীক্ষায় সর্বভারতীয় স্তরে শীর্ষ স্থানাধিকারীদের সঙ্গে আলাপচারিতায় অংশ নিলেন কেন্দ্রীয় মন্ত্রী ডঃ জীতেন্দ্র সিং
নয়াদিল্লী, ২৫ আগস্ট, ২০২০
উত্তর পূর্বাঞ্চল মন্ত্রকের স্বাধীন দায়িত্বপ্রাপ্ত, প্রধানমন্ত্রীর দপ্তর, কর্মীবর্গ, গণঅভিযোগ, পেনশন, আণবিক শক্তি এবং মহাকাশ দপ্তরের প্রতিমন্ত্রী ডঃ জীতেন্দ্র সিং আজ ২০১৯ সালের সিভিল সার্ভিস পরীক্ষায় সর্বভারতীয় স্তরে প্রথম স্থানাধিকারীদের সঙ্গে আলাপচারিতায় অংশ নিয়েছিলেন। এই আলাপচারিতায় সর্বভারতীয় স্তরে প্রথম স্থানাধিকারী হরিয়ানার প্রদীপ সিং, দিল্লীর যোতীন কিশোর এবং উত্তরপ্রদেশের প্রতিভা বর্মা উপস্থিত ছিলেন।
কথোপকথনের সময় ডঃ জীতেন্দ্র সিং বলেন, গত ৫ বছরে দিল্লীর নর্থ ব্লকে কর্মীবর্গ এবং প্রশিক্ষণ দপ্তরের সদর দপ্তরে সর্বভারতীয় স্তরে প্রথম স্থানাধিকারীদের ব্যক্তিগতভাবে আমন্ত্রিত করা এবং অভিনন্দন জানানোর জন্য একটি নতুন ঐতিহ্য চালু করা হয়েছে। তবে মহামারী জনিত কারণে এ বছর এই অনুষ্ঠানটি অনলাইনের মাধ্যমে সম্পন্ন হচ্ছে। ডঃ জীতেন্দ্র সিং কর্মীবর্গ ও প্রশিক্ষণ দপ্তরের কাজের বিভিন্ন দিক তুলে ধরেন। তিনি বলেন, মহামারী পর্বে যাতে কোন কাজ আটকে না থাকে তারজন্য মোদি সরকার যথেষ্ট সক্রিয়। শ্রী সিং আলাপচারিতায় তাদের পরিবার ও ভবিষ্যত পরিকল্পনা সম্পর্কে খোঁজখবর নেন। প্রধানমন্ত্রী নরেন্দ্র মোদীর নেতৃত্বে সরকার যে মেক ইন ইন্ডিয়া এবং নতুন ভারত গঠনের উদ্যোগ নিয়েছে, তা বাস্তবায়নের জন্য এগিয়ে আসার আহ্বান জানান। কেন্দ্রীয় মন্ত্রী গত ৬ বছরে তরুণ আইএএস আধিকারিকদের উল্লেখযোগ্য সাফল্যের কথাও স্মরণ করেন। তিনি বলেন, এক দশক আগে পর্যন্ত ভারতে নির্দিষ্ট কয়েকটি রাজ্য থেকে আইএএস পরীক্ষায় শীর্ষস্থান দখল করতেন। এখন পাঞ্জাব, হরিয়ানা, জম্মু-কাশ্মীরের মতো কেন্দ্রশাসিত অঞ্চল থেকেও এই পরীক্ষায় শীর্ষস্থান দখল করতে পারছেন। প্রতি বছর প্রথম তিন শীর্ষ স্থানাধিকারীদের মধ্যে একজন অথবা একাধিক মহিলা প্রার্থীও জায়গা করে নিয়েছেন। এদিন আলাপচারিতায় কেন্দ্রীয় মন্ত্রী মোদী সরকারের বিভিন্ন কর্মসূচীর প্রসঙ্গও তুলে ধরেন। অনুষ্ঠানে কর্মীবর্গ ও প্রশিক্ষণ দপ্তরের সচিব ডঃ সি চন্দ্রমৌলি উপস্থিত ছিলেন। এদিন ২০১৯এর সিভিল সার্ভিস পরীক্ষার ২০ জন শীর্ষ স্থানাধিকারী ভিডিও কনফারেন্সের মাধ্যমে এই আলোচনায় অংশ নেন। অনুষ্ঠানের শেষে দপ্তরের অতিরিক্ত সচিব শ্রী লোক রঞ্জন ধন্যবাদ সূচক বক্তব্য রাখেন।
(CG/SS/NS
প্রধানমন্ত্রীরদপ্তর
টিউনিশিয়ার রাষ্ট্রপতি হিসেবে শপথ গ্রহণ করায় কাইস সাইদকে প্রধানমন্ত্রীর অভিনন্দন
নতুনদিল্লি, ২৩ অক্টোবর
প্রধানমন্ত্রী শ্রী নরেন্দ্র মোদী টিউনিশিয়ার রাষ্ট্রপতি হিসেবে শপথ নেওয়ার জন্য কাইস সাইদকে অভিনন্দন জানিয়েছেন।
তাঁর শুভেচ্ছা বার্তায় প্রধানমন্ত্রী বলেন,” টিউনিশিয়ার রাষ্ট্রপতি হিসেবে শপথ গ্রহণ করায় রাষ্ট্রপতি কাইস সাইদকে অভিনন্দন। ভারত-টিউনিশিয়ার সম্পর্ককে আরো দৃঢ় করার লক্ষ্যে তাঁর সঙ্গে একযোগে কাজ করার আশা রইল।“
(CG/CB
প্রধানমন্ত্রীরদপ্তর
প্রগতির ৩৪তম আলোচনায় প্রধানমন্ত্রী পৌরোহিত্য করেছেন
নতুন দিল্লি, ৩০শে ডিসেম্বর, ২০২০
প্রধানমন্ত্রী শ্রী নরেন্দ্র মোদী আজ ৩৪তম প্রগতির বৈঠকে পৌরহিত্য করেছেন। আজকের বৈঠকে বিভিন্ন প্রকল্প, কর্মসূচী ও অভিযোগ নিষ্পত্তির বিষয়ে পর্যালোচনা করা হয়েছে। রেল, সড়ক পরিবহণ ও মহাসড়ক এবং আবাসন ও নগরোন্নয়ন মন্ত্রকের বিভিন্ন প্রকল্প নিয়ে আলোচনা হয়েছে। এই প্রকল্পগুলির জন্য ১ লক্ষ কোটি টাকা বরাদ্দ করা হয়েছে। উত্তরপ্রদেশ, মধ্যপ্রদেশ, রাজস্থান, জম্মু-কাশ্মীর, পশ্চিমবঙ্গ, মহারাষ্ট্র, দিল্লি, হরিয়ানা, গুজরাট, দাদরা ও নগর হাভেলি – এই ১০টি রাজ্য ও কেন্দ্রশাসিত অঞ্চলে এই প্রকল্পগুলি বাস্তবায়িত হচ্ছে।
বৈঠকে আয়ুষ্মান ভারত ও জল জীবন মিশনের কর্মসূচী নিয়েও আলোচনা হয়েছে। উপভোক্তা বিষয়ক দপ্তরের নানা অভিযোগের নিষ্পত্তি কতটা হয়েছে, বৈঠকে সেই বিষয়গুলিও স্থান পেয়েছে।
প্রধানমন্ত্রী বিভিন্ন অভিযোগের নিষ্পত্তির জন্য সর্বাঙ্গীন দ্রুত উদ্যোগ গ্রহণ নিশ্চিত করতে আধিকারিকদের নির্দেশ দিয়েছেন। বিভিন্ন প্রকল্পের রূপায়ণের বিষয়ে প্রধানমন্ত্রী, মুখ্যসচিবদের বকেয়া সব কাজ দ্রুত শেষ করা এবং নির্দিষ্ট সময়ের মধ্যে বিভিন্ন প্রকল্প যাতে শেষ হয়, সে দিকে গুরুত্ব দিতে বলেছেন। আয়ুষ্মান ভারত কর্মসূচীর আওতায় সব রাজ্যে যাতে ১০০ শতাংশ নাম নথিভুক্ত হয়, সেই লক্ষ্যে কাজ করার জন্য শ্রী মোদী নির্দেশ দিয়েছেন। রাজ্য এবং কেন্দ্রশাসিত অঞ্চলগুলি যাতে জল জীবন মিশনের কাজ সঠিক সময়ে শেষ করার জন্য যথাযথ পরিকল্পনা করে, প্রধানমন্ত্রী সে বিষয়ে সব রাজ্য ও কেন্দ্রশাসিত অঞ্চলকে উৎসাহিত করেছেন।
৩৩তম প্রগতির বৈঠকে ২৮০টি প্রকল্প, ৫০ রকমের কর্মসূচী ও ১৮টি দপ্তরের অভিযোগের নিষ্পত্তি নিয়ে এর আগে আলোচনা হয়েছিল।
ভারতের প্রতিযোগিতা কমিশন
বিটিএস ইনভেস্টমেন্ট 1পিটিই লিমিটেড এবং রিলায়েন্স প্রোজেক্টস অ্যান্ড প্রপার্টি ম্যানেজমেন্ট সার্ভিসেস লিমিটেডের লগ্নির পরে ভায়াকম 18 মিডিয়া প্রাইভেট লিমিটেডের সঙ্গে জিও সিনেমা ওটিটি প্ল্যাটফর্মের সংযুক্তি অনুমোদন করেছে সিসিআই
নয়াদিল্লি, ২২ সেপ্টেম্বর, ২০২২
বিটিএস ইনভেস্টমেন্ট 1পিটিই লিমিটেড  এবং রিলায়েন্স প্রোজেক্টস অ্যান্ড প্রপার্টি ম্যানেজমেন্ট সার্ভিসেস লিমিটেড -এর লগ্নির পরে ভায়াকম 18 মিডিয়া প্রাইভেট লিমিটেড -এর সঙ্গে জিও সিনেমা ওটিটি প্ল্যাটফর্মের সংযুক্তি অনুমোদন করেছে কম্পিটিশন কমিশন অফ ইন্ডিয়া ।
বিটিএস১ এবং আরপিপিএমএসএল-এ লগ্নির পরে জিও সিনেমা ওটিটি প্ল্যাটফর্ম এবং ভায়াকম 18এর সংযুক্তি এই প্রস্তাবিত একীকরণের অন্তর্ভুক্ত।
বিটিএস1 সিঙ্গাপুরের আইনের দ্বারা নথিভুক্ত একটি কোম্পানী। বর্তমানে এটি সার্বভৌম তহবিল বহুজাতিক এবং আন্তর্জাতিক প্রাতিষ্ঠানিক লগ্নিকারক সহ বিভিন্ন বিনিয়োগকারীদের কাছ থেকে মূলধন যোগাড় করার প্রক্রিয়া চালাচ্ছে।
আরপিপিএমএসএল রিলায়েন্স ইন্ডাস্ট্রিজ লিমিটেডের পূর্ণ স্বত্তাধিকারী সহযোগী সংস্থা। এটি আইটি সহায়ক পরিষেবা, বাণিজ্য ও পরিকাঠামো সহায়ক পরিষেবা, মানকশক্তি সহায়ক পরিষেবা এবং টেলিকম ব্যবস্থা নির্মাণ ও স্থাপনের কাজে যুক্ত। আরপিপিএমএসএল বর্তমানে জিও সিনেমা ওটিটি প্ল্যাটফর্মের মালিকানা অধিকার এবং পরিচালনার কাজেও যুক্ত।
আরএসএল বর্তমানে কোনো বাণিজ্যিক কাজে যুক্ত নয়।
ভায়াকম 18 ভারতে সংবাদ মাধ্যম এবং মনোরঞ্জন ক্ষেত্রে নিম্নলিখিত পরিষেবা দিয়ে থাকে : ক) বিভিন্ন বিষয়ের চ্যানেল সম্প্রচার, খ) ভুত এবং ভুত কিডস-এর মাধ্যমে ওটিটি ভিডিও স্ক্রিনিং, গ) কাহিনীচিত্র নির্মাণ এবং পরিবেশন, ঘ)ডিজিটাল কনটেন্ট প্রস্তুত এবং লাইসেন্স প্রদান এবং ঙ) অন্যান্য সংশ্লিষ্ট ব্যবসা।
PG/AP/NS
(Visitor Counter : 81
সংস্কৃতিমন্ত্রক
পর্যটন কেন্দ্র হিসাবে শীর্ষস্থানে রয়েছে এমন ৭৫টি ঐতিহ্যবাহী স্থানে কেন্দ্রীয় সরকার আগামীকাল আন্তর্জাতিক যোগ দিবস পালন করতে চলেছে
কলকাতা, ২০ জুন, ২০২২
পূর্বাঞ্চলের নয়টি ঐতিহ্যবাহী স্থানে আগামীকাল আন্তর্জাতিক যোগ দিবস পালন করা হবে। পূর্বাঞ্চলের এই নয়টি স্থান হ’ল –
- পশ্চিমবঙ্গের বেলুড়মঠ – এখানে কেন্দ্রীয় শিক্ষা প্রতিমন্ত্রী ডাঃ সুভাষ সরকার উপস্থিত থাকবেন।
- কেন্দ্রীয় রেল প্রতিমন্ত্রী শ্রীমতী দর্শনা জার্দোশ উপস্থিত থাকবেন উত্তরবঙ্গের বাতাসিয়া লুপ  – এ। প্রসঙ্গত, দার্জিলিং হিমালয়ান রেলের অন্তর্গত দার্জিলিং-এর বাতাসিয়া লুপ এই রাজ্যের অন্যতম দর্শনীয় স্থান।
- কেন্দ্রীয় উপজাতীয় বিষয়ক ও জল শক্তি প্রতিমন্ত্রী শ্রী বিশ্বেশ্বর টুডু ওডিশার ময়ূরভঞ্জ এলাকার বিখ্যাত কিচকেশ্বরী মন্দিরে উপস্থিত থাকবেন আন্তর্জাতিক যোগ দিবস উপলক্ষে আয়োজিত এক গণযোগা অনুষ্ঠানে।
- ওডিশার পুরীর সমুদ্র সৈকতে আয়োজিত হতে চলেছে আরও একটি অনুষ্ঠান, যেখানে উপস্থিত থাকবেন কেন্দ্রীয় ভারী শিল্প মন্ত্রী শ্রী মহেন্দ্রনাথ পান্ডে।
- ওডিশার কোনারক সূর্য মন্দিরের যোগ সম্পর্কিত একটি অনুষ্ঠানে উপস্থিত থাকবেন কেন্দ্রীয় রেল মন্ত্রী শ্রী অশ্বিনী বৈষ্ণব।
- কেন্দ্রীয় উপজাতি বিষয়ক মন্ত্রী শ্রী অর্জুন মুন্ডা ঝাড়খন্ডের খুন্তি এলাকায় আন্তর্জাতিক যোগ দিবস উপলক্ষে আয়োজিত একটি অনুষ্ঠানে উপস্থিত থাকবেন।
- বিহারের ঐতিহাসিক নালন্দা মহাবিহারে কেন্দ্রীয় বিদ্যুৎ এবং পুনর্নবীকরণযোগ্য শক্তি মন্ত্রী শ্রী আর কে সিং উপস্থিত থাকবেন।
- বিহারের মহাবোধি মন্দিরে উপস্থিত থাকবেন কেন্দ্রীয় ইস্পাত মন্ত্রী শ্রী রামচন্দ্র প্রসাদ সিং।
- আন্দামান ও নিকোবর দ্বীপপুঞ্জের দক্ষিণ আন্দামানে অবস্থিত সেলুলার জেলে এক অনুষ্ঠানে উপস্থিত থাকবেন কেন্দ্রীয় নারী ও শিশু বিকাশ মন্ত্রী শ্রীমতী স্মৃতি ইরানী।
কেন্দ্রীয় পর্যটন মন্ত্রক এবং পূর্বাঞ্চলে অবস্থিত এই মন্ত্রকের সকল দপ্তর এই অনুষ্ঠানগুলি আয়োজনে সাহায্য করছে।
প্রসঙ্গত, ভারত সরকার আন্তর্জাতিক যোগ দিবস পালন করতে চলেছে দেশের ৭৫টি ঐতিহ্যবাহী স্থানে, যেখানে মানবতা রক্ষায় যোগের ইতিবাচক ভূমিকার কথা সকলকে জানানো হবে। যোগ কেবল শারীরিক সুস্থতায় সাহায্য করে না, মানসিক কুশলতা রক্ষায়ও একই রকম কার্যকর। প্রধানমন্ত্রী শ্রী নরেন্দ্র মোদী মাইসুরু রাজপ্রাসাদ প্রাঙ্গণে যোগ সংক্রান্ত মহতী অনুষ্ঠানে অংশ নেবেন আগামীকাল।
কেন্দ্রীয় পর্যটন মন্ত্রক পশ্চিমবঙ্গের বেলুড়মঠে মহাসমারোহে আন্তর্জাতিক যোগ দিবস পালন করতে চলেছে আগামীকাল। একই সঙ্গে, কেন্দ্রীয় শিক্ষা ও রেল মন্ত্রকের সহযোগিতায় দার্জিলিং হিমালয়ান রেলওয়ের ঐতিহ্যবাহী স্থান বাতাসিয়া লুপেও পর্যটন মন্ত্রক অষ্টম আন্তর্জাতিক যোগ দিবস পালন করবে।
সারা দেশের ২০ কোটিরও বেশি মানুষ অষ্টম আন্তর্জাতিক যোগ দিবসে অংশ নেবেন। কেন্দ্রীয় পর্যটন মন্ত্রকের উপ-মহানির্দেশক এবং পূর্বাঞ্চলের আঞ্চলিক অধিকর্তা ডঃ সাগ্নিক চৌধুরী এই দিনটি যথার্থভাবে পালন করার আহ্বান জানিয়ে প্রত্যেককে শুভেচ্ছা জানিয়েছেন, কামনা করেছেন সুস্বাস্থ্যের।
PG/SSS/SB
(Visitor Counter : 32